August 13, 2017 Madankumar క్రీడలు 0
ఒక ఓవర్లో వరుసగా ఆరు వికెట్లు పడితే? వరుసగా మూడు వికెట్లు పడితేనే హ్యాట్రిక్ అంటూ హడావుడి చేసేస్తుంటారు. అలాంటిది డబుల్ హ్యాట్రిక్ సాధ్యం కావటం అసాధ్యమన్న స్టేట్ మెంట్ ఇవ్వకండి. ఎందుకంటే.. తాజాగా అలాంటి అరుదైన రికార్డును సృష్టించాడో ఇంగ్లాండ్ బౌలర్. ఒకే ఓవర్లో ఆరుగురు బ్యాట్సె్ మన్లను వరుసగా పెవిలియన్ కు పంపి తిరుగులేని రికార్డును సృష్టించాడు. ఇంతా చేసి ఆ క్రికెటర్ వయసు ఎంతో తెలుసా? అక్షరాల పదమూడేళ్లు మాత్రమే. అరుదైన రికార్డును సొంతం చేసుకున్న పదమూడేళ్ల ల్యూక్ రాబిన్ సన్ ఇప్పుడు క్రికెట్ ప్రపంచంలో తాజా సంచలనంగా మారారు. ఫిలడెల్ఫియా క్రికెట్ క్లబ్ అండర్ 13 జట్టులో ఆడుతుంటాడు. తాజాగా ఒక క్లబ్ తరఫున ఓ మ్యాచ్ లో పాల్గొన్న అతగాడు ఒక ఓవర్లో వరుసగా ఆరు బంతుల్లో ఆరు వికెట్లు తీసి అద్భుతమైన రికార్డును సృష్టించాడు.  ల్యూక్ రికార్డును స్వయంగా చూసిన అతని కుటుంబ సభ్యులకైతే.. వారి ఆనందం మాటల్లో వర్ణంచలేని పరిస్థితి. సీనియర్ క్రికెటర్ అయిన ల్యూక్ తండ్రి స్టీఫెన్ రాబిన్ సన్ మాట్లాడుతూ.. 30 ఏళ్ల నుంచి తాను క్రికెట్ ఆడుతున్నానని.. ఒకే ఓవర్లో ఆరుగురు బ్యాట్స్ మెన్లను బౌల్డ్ రూపంలో పెవిలియన్కు పంపటం ఎక్కడా చూడలేదని.. ఆ ఘనతను సాధించిన క్రికెటర్ తన కొడుకు కావటం చాలా సంతోషంగా ఉందంటూ ఎగ్జైట్ అయిపోతున్నాడు.